Skupina DOBRODELNOST

Naslov skupine: **Župnija - skupnost, ki daje**

Čas trajanja: 2,30

**Prvi sklop - trajanje cca 15 min: Namen je spoznavanje in uvajanje v delo v skupini**

**Preberemo** odlomek iz sv. Pisma.

**Predstavitev** posameznikov z vprašanjem: Kako je mene osebno nagovoril odlomek iz SP? Kaj je zame dobrodelnost? Kaj skupnost lahko daje?

**Dinamika:** (trije koti: posameznik, Mi kot skupnost, struktura in pravila v skupnosti) Pripravi tri papirje različnih barv z napisom: POSAMEZNIK, SKUPNOST, ORGANIZACIJA

Postavljamo se po kotih po prostoru glede na moj oseben odgovor na vprašanje

Kje sem? Kako bi morale izgledati naša idealna skupnosti? Čemu dati poudarek? Kakšne spretnosti bi morale imeti osebe, ki se ukvarjajo z diakonijo - služenje bližnjemu?

**Drugi sklop - trajanje cca 15 min:** Namen je narediti zgodovinski in teološki oris področja DIAKONATA v župniji. (pripravi p. Marko Pavlič in dopolnita kaplan Marko Mrlak in župnik Janez Mrak) z namenom, da vsak od prisotnih začuti kako pomembno je služiti bližnjemu in Bogu. Da lahko prepoznamo stisko bližnjega le takrat, če smo jo sami že doživeli. Dobrodelnost ni samo Karitas...

**Tretji sklop sklop - traja cca 30 min:** Namen je osebna poglobitev na podlagi zgodovinskega in teološkega orisa dobrodelnosti ter izpraševanje posameznikove drže do dobrodelnosti.

Še enkrat preberem odlomek

Osebno delo: (pripravimo liste z vprašanji, kamor bi lahko delali osebne zapiske???)

Vprašanja za osebno delo:

1. Kako je mene osebno nagovoril odlomek iz SP?
2. Tudi jaz kdaj potrebujem pomoč? Kako prosim za pomoč?
3. Si upam prositi? Kdaj sem na zadnje prosil za pomoč nekoga, ki ni del moje družine in koga? Kako sem se ob tem počutil?
4. Kako jaz živim dobrodelnost? Katera so moja močna področja? Kje in kako se razdajam? Kako služim?
5. Kdo so tisti, ki prihajajo k meni ter prosijo za mojo pomoč - mojo dobrodelnost in kako jim služim?
6. Kje vidim še priložnosti za dobrodelnost v naši župniji? Kaj bi še lahko naredil?

Ob vsakem vprašanju je kratka uvodna misel, ki ji sledi vprašanje: Vsaka točka od 3-5min

Ob koncu si v trojkah podelimo svoje razmišljanje - stvari, ki so se me dotaknile ter ideje pri 6 točki. (5-10 min)

**Četrti sklop: cca 1h:** Namen izmenjava izkušenj ter laboratorij idej

razdelitev v manjše skupine (lahko bi poskusili s skupinami do 7 - več na isto tematiko)

1. pomoč starejšim
2. prostovoljstvo
3. pomoč ranljivim skupinam

V vseh skupinah razmišljamo o:

1. Zakaj je to področje dela za našo župnijo pomembno? Kaj na tem področju lahko vse naredimo?
2. Kako dobrodelnost na konkretnem področju v naši župniji živi? Na katere aktivnosti smo na tem konkretnem področju kot župljani najbolj ponosni? Kje imamo šibke točke in bi morali stvari spremeniti ali dopolniti?

Vsaki skupini pripravimo plakat (a3) ter pisalo. Po metodi “nevihta možganov” (cca 5 min) zapišemo vse odgovore pod točko 1 - vsaka ideja je vredna zapisa. (½ prvo vprašanje; ½ drugo vprašanje)

Se pogovorimo o vsaki ideji iz druge polovice ter jo vrednotimo v luči prve polovice (dopolnimo, združimo,...). Če je možno poiščemo način - kako jo uresničiti

Skupine z isto tematiko se zberejo skupaj, kjer si podelijo izsledke ter spregovorijo o drugem sklopu vprašanj.

**peti sklop: cca 15 min:** Namen povzetek dela in zaključna molitev

naredimo skupen krog ter vsak spregovori o tem, misel, ki se ga je dotaknila ter kaj bo poskušal doma uresničiti.

preprosta skupna molitev in navodila za zaključek srečanja